126 वर्षों से गणेश डूंगरी में प्रधान पुजारी महिला
भास्कर संवाददाता | कुचामन सिटी
शहरके आराध्यदेव यानी नगरसेठ जो गणेश डूंगरी पर सिद्धि विनायक स्वरूप में विराजमान है। सैकड़ों वर्ष पुराने इस मंदिर की एक विशेषता यह है कि यहां बीते 126 वर्षों से पूजा-अर्चना का काम महिला पुजारी द्वारा किया जाता है। यह संभवत: प्रदेश के किसी भी गणेश मंदिर में पहला उदाहरण होगा। महिला द्वारा मंदिर में पूजा का काम संभालना उस दौर में बड़ी बात थी, जब हमारा समाज पर्दा प्रथा जैसी रूढ़ियों से जकड़ा हुआ था। 18वीं शताब्दी में कुचामन ठिकाने द्वारा इस मंदिर का निर्माण कराया गया था। इसमें रिद्धि-सिद्धि के साथ भगवान गजानन का सिद्धि विनायक स्वरूप विराजमान है। यह मंदिर शहर के लोगों की आस्था का प्रमुख केंद्र है। मंदिर में ठिकाने की ओर से ब्राह्मण परिवार को जिम्मा सौंपा गया। इस परिवार के मुखिया के असामयिक निधन के बाद परिवार की आर्थिक स्थिति डांवाडोल हो गई। सन 1891 में परिवार की डालीदेवी शर्मा ने अपने पति का निधन होने के बाद तत्कालीन राजा से अपने परिवार की आजीविका चलाने के लिए पूजा अर्चना की अनुमति मांगी। उन्होंने सलाह मशविरा के बाद पूजा की अनुमति दे दी। हालांकि उनके लिए यह आसान नहीं था, उस समय महिलाओं के लिए पर्दा प्रथा समेत कई कुरीतियां समाज में व्याप्त थी। लेकिन उन्होंने चुनौतियों का सामना करते हुए आगे बढ़कर जिम्मेदारी का निर्वहन किया। इसके बाद परिवार में पीढ़ी दर पीढ़ी महिलाओं ने ही प्रधान पुजारी की जिम्मेदारी संभाली। डालीदेवी ने 1891 से 1913 तक पूजा-अर्चना की। उनके निधन के बाद परिवार की अगली पीढ़ी से धापूदेवी शर्मा ने 1913 से 1952 तक, उसके बाद शिवप्यारी देवी ने 1952 से 1988 तक पूजा अर्चना का काम किया। इसके बाद शांतिदेवी शर्मा ने 1988 से 2011 तक अपनी जिम्मेदारी निभाई। उनके निधन के बाद वर्तमान में अगली पीढ़ी के तौर पर रमादेवी बबीता शर्मा पूजा अर्चना की जिम्मेदारी निभा रही है।
पोस्टग्रेजुएट है वर्तमान अर्चक
2011में अपनी सास के निधन के बाद रमादेवी बबीता शर्मा ने बारी-बारी से 12 महीने के कार्यकाल की पूजा अर्चना का काम संभाला। पिछले वर्ष रमादेवी ने यह कार्य संभाल रखा था। अभी पोस्ट ग्रेजुएट डिग्री धारी बबीता शर्मा पूजा-अर्चना कर रही है। वे पूरे रीति रिवाज के साथ संस्कृत स्तुतियों के वाचन के साथ रिद्धि-सिद्धि और सिद्धि विनायक की पूजा करती हैं। उनके साथ पति नथमल सिण्डोलिया मंदिर की व्यवस्थाएं संभालते हैं।
^कनु नायक आर्ट फाउंडेशन के तत्वावधान में अंतरराष्ट्रीय सिंपोजियम की मेजबानी का अवसर मिला है। जिसमें 16 विदेशी शिल्पकार काम कर रहे हैं। महिला शिल्पकार रेनाटे, बीटा एवं लतिका द्वारा महिला सशक्तिकरण पर वाकई दमदार कलाकृतियां बनाई जा रही है। वर्तमान दौर में महिलाएं पुरुषों से कतई कम नहीं है। राजूगैसावत, संचालक, हुनर आर्ट सेंटर, मकराना
मकराना. मार्बल की कलाकृति के साथ मौजूद रेनाटे बीटा।
कुछ समय स्कूली छात्राओं के साथ भी बिताती है विदेशों से आई महिला शिल्पकार
महिलाशिल्पकार रेनाटे वरबृग बीटा रोस्टेस काम के समय में से कुछ समय स्कूली बालिकाओं के साथ भी बिताती है। वे राजू गैसावत के हुनर आर्ट सेंटर में चल रहे सिंपोजियम के पास ही स्थित अंजुमन बालिका विद्यालय की बालिकाओं से घुल मिल गई है। स्कूल की छुट्टी होते ही दोपहर में अनेक बालिकाएं वहां जाती है एवं रेनाटे बीटा के साथ मस्ती करते हुए खेलती हैं। इस बीच दोनों शिल्पकार बालिकाओं को मॉडर्न आर्ट के बारे में जानकारी देते हुए उन्हें इस कला को सीखने के लिए प्रोत्साहित भी करती है। शिल्पकार लतिका बालिकाओं को बताती है कि उन्होंने कई लड़कियों को शिल्पकला के काम से जोड़ा है। सीखा गया हुनर जीवन भर काम आता है। मकराना में बालिकाओं के लिए इस हुनर को सीखने की अनुकूल परिस्थितियां संसाधन है परंतु एक भी हुनरमंद महिला शिल्पकार का मकराना में नहीं होना उन्हें काफी अखर रहा है।
मकराना| मांआखिर मां है। फिर चाहे वह दुनिया के किसी भी कोने से हो। हंगरी की शिल्पकार बीटा रोस्टेस की ओर से बनाई जा रही कलाकृति को देखकर हर कोई यही बात कहता नजर आता है। बीटा रोस्टेस महिला संघर्ष और मां बच्चे के वात्सल्य की कलाकृति बना रही है। मकराना शहर में इन दिनों 9 वें अंतरराष्ट्रीय मोन्युमेंटल शिल्पकार सिम्पोजियम चल रहा है। इसमें 16 विदेश शिल्पकार भी भाग ले रहे है।सिम्पोजियम में हंगरी की शिल्पकार बीटा रोस्टेस ने महिला के संघर्ष, उसके मां बनने के दौरान की तकलीफ एवं बच्चे के जन्म लेने पर होने वाली खुशी को काले पत्थर में बनाई जा रही विशाल कलाकृति में समाहित करने का प्रयास कर रही है। कलाकृति में पेट की जगह खिड़कियां बनाकर यह संदेश भी देने का प्रयास है कि पेट में पल रहा बच्चा बाहरी दुनिया में आने को कितना उतावला है। वहीं मां को उसका बेसब्री से इंतजार है। न्यूजीलैंड की शिल्पकार रेनाटे वरबृग मार्बल पत्थर से महिला सशक्तिकरण पर कलाकृति बना रही है। इसमें एक दूसरे के सहयोग काे आतुर महिलाएं एक दूसरे से जुड़ी हुई नजर रही है। जबकि काले पत्थर से महिलाओं को आगे बढ़ाने एवं उन्हें प्रोत्साहित करने के लिए एक पुरुष की कलाकृति बनाई जा रही है। इसमें संदेश देने का प्रयास है कि पुरुषों को रूढ़ीवादी मानसिकता से बाहर आकर महिलाओं को जीवन के हर क्षेत्र में आगे बढ़ने के लिए प्रोत्साहित करना चाहिए। अवसर पाकर वे भी अपनी प्रतिभा को बेहतर तरीके से साबित कर सकती है।
awa_Deva kas_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva